Вынікі рэспубліканскага маніторынгу стамляльнасці і працаздольнасці навучэнцаў VII класа, які праводзіўся Нацыянальным інстытутам адукацыі па заказе Міністэрства адукацыі, паказалі, што цікавасць да вывучэння вучэбных прадметаў грунтуецца на патрэбах у новых уражаннях і новай інфармацыі. На думку навучэнцаў, найбольш важнымі ў павышэнні інтарэсу з'яўляюцца знаёмства з новым, цікавыя факты, падзеі, практыкаарыентаванасць навучальных заданняў, выкананне творчых, нестандартных заданняў, правядзенне доследаў і эксперыментаў. Немалаважную ролю мае магчымасць выказаць свой пункт гледжання і атрыманне пахвалы.